stanford-oval/wikipedia huggingface dataset:
Morena
Näyttelijät

| 0 | 1 | 2 |
| --- | --- | --- |
|  Anssi Mänttäri  | … |  Punapartainen   |
|  Caroline Krüger  | … |  Morena   |
|  Claes Andersson  | … |  Punapartaisen vanhempi veli   |
|  Dan van Husen  | … |  Henry, katutaiteilija   |
|  Uwe Reusch  | … |  baarimikko   |
|  Günther Stocklöv  | … |  juopunut utelias   |
|  Matthias Weiss  | … |  mies muurilla   |
|  Klaus Tonke  | … |  tietojen välittäjä   |
|  Giuseppe Sciuto  | … |  Morenan isä   |
|  Robert Botador  | … |  tummaihoinen pianisti   |
|  Mikaela Tanneberger  | … |  huonosti tanssiva tyttö   |
|  Samuli Mänttäri  | … |  Punapartainen nuorena   |
|  Oskari Mänttäri  | … |  Punapartaisen vanhempi veli nuorena   |
|  Costas Papanastasiou  | … |  kreikkalainen   |
|  Heikki Ortamo  | … |  talonmies   |
|  Volkmar Richter  | … |  stilettimies   |
|  Marcus Menzel  | … |  kengännauhapoika   |
|  Lassi Tykkyläinen  | … |  Punapartainen lapsena   |
|  Michael Tanneberger  | … |  Morenan poikaystävä   |
|  Udo Tobollik  | … |  hovimestari   |
|  Seija Heinonen  | … |  Finnairin virkailija   |
|  Hilla Tarjanne  | … |  tyttö koulussa   |
|  Juuso Hirvikangas  | … |  poliisi   |
|  Richi Schiebke  | … |  2. hovimestari   |
|  Esa Pekkarinen  | … |  bassonsoittaja   |
|  Black Sheep  | … |  punkbändi   |
|  Mauri Parkkila  | … |     |
|  Wolfgang Kluge  | … |     |
Aiheesta muualla

Morena Elonet.
| n k Linkitetty data: Morena (Q14956628) |
| --- | --- |
esiintymä kohteesta: elokuva
ohjaaja: Anssi Mänttäri
alkuperämaa: Suomi
alkuperäiskieli: suomi
 : SPARQLHaku löytää elokuvat, jotka täyttävät kaikki valitsemasi ehdot.  (hakuohje)Mallineen hakukäyttöliittymä vaatii toimiakseen asetuksista linkitetty data -pienoisohjelman.
Brooks Koepka

| Brooks Koepka |
| --- | --- |

Henkilötiedot
Syntynyt: 3. toukokuuta 1990 West Palm Beach, Florida, Yhdysvallat
Kansalaisuus:   Yhdysvallat
Golfaaja
Pituus:  183 cm
Paino:  93 kg
Voittojen lukumäärät kiertueittain
PGA Tour:  7
European Tour:  2
Japan Golf Tour:  2
Aiheesta muualla
www.brookskoepka.com
PGA
Official World Golf Ranking
Brooks Koepka (s. 3. toukokuuta 1990 West Palm Beach, Florida) on yhdysvaltalainen golfinpelaaja. Hän on pelannut PGA-kiertueella vuodesta 2012 ja voittanut seitsemän turnausta. Hän on voittanut Major-turnauksen neljä kertaa: Yhdysvaltain avoimet vuosina 2017 ja 2018 sekä PGA-mestaruusturnauksen vuosina 2018 ja 2019. Hän nousi maailmanlistan ykköseksi ensimmäisen kerran 21. lokakuuta 2018. Hän oli kaikkiaan yhdeksän viikkoa ykkösenä vuonna 2018. Hän palasi listan kärkeen 19. toukokuuta 2019 ja säilytti paikkansa koko loppuvuoden.
Koepka kuului Yhdysvaltain Ryder Cup -joukkueeseen vuosina 2016 ja 2018.
Kaválan linnoitus

| Kaválan linnoitus> Φρούριο Καβάλας |
| --- | --- |
 Kaválan linnoitus ja kaupunkia.
Sijainti:  Kavála, Itä-Makedonia ja Traakia, Kreikka
Koordinaatit:  40°56′2″N, 24°24′54″E
Rakennustyyppi:  linnoitus
Valmistumisvuosi:  1425
 
Lisää rakennusartikkeleitaArkkitehtuurin teemasivulla
Kaválan linnoitus (kreik. Φρούριο Καβάλας), myös Kaválan linna (Κάστρο Καβάλας, Kástro Kaválas), on linnoitus Kaválan kaupungissa Kreikassa. Se sijaitsee kaupungin vanhankaupungin niemellä eli Panagían niemellä olevalla kukkulalla.
Historia

Kaválan linnan paikalla sijaitsi antiikin aikana Neapoliin kaupungin akropolis. Linnoitusta vahvistettiin myöhäisantiikin aikana keisari Julianuksen hallintokaudella 361–363 ja varhaisella bysanttilaisella kaudella keisari Justinianuksen aikana 500-luvulla. Bysanttilaiset vahvistivat sitä myös vielä 900- ja 1300-luvuilla. Osmaniturkkilaiset tuhosivat linnoituksen samoin kuin koko kaupungin vallattuaan sen vuonna 1391.
Linnoituksen nykyinen muoto on peräisin osmanivallan ajalta vuoden 1425 jälleenrakennuksesta. Linnoituksen tehtävänä oli suojata tärkeää itä-länsisuuntaista tietä, joka antiikin aikana tunnettiin Via Egnatiana. Venetsialaiset saivat vallattua linnoituksen lyhyeksi ajaksi jo pian sen valmistumisen jälkeen, mutta turkkilaiset saivat sen pian takaisin. Linnoitus torjui venetsialaisten hyökkäyksen vuonna 1684.
Nykyisin linnoituksessa on ulkoilmateatteri ja sitä käytetään erilaisten taide-esitysten näyttämönä.
Rakennelma

Linnoitus on rakennettu kukkulalle, jonka korkeus on noin 60 metriä merenpinnasta laskettuna. Linnoituksen muurit on tehty paikallisesta graniitista, ja niissä on käytetty myös tiiliä ja marmorilohkareita. Muureissa on kaksi neliskulmaista tornia, toinen koillis- ja toinen luoteiskulmassa, ja yksi monikulmainen torni itäsivulla. Lounaiskulmassa on bastioni. Muurissa on neljä porttia, joista pääportti on itäsivulla.
Välimuuri jakaa linnoituksen kahteen osaan, pohjois- ja eteläosaan. Linnoituksen keskellä välimuurin kohdalla on suuri pyöreä torni, joka on linnoituksen ydin ja vahvin osa. Tornin eteläpuolella on suuri vesisäiliö. Linnoituksen luoteisosassa on suuri ammus- ja ruokavarastorakennus, joka rakennettiin noin vuonna 1530, ja jota käytettiin 1700-luvulta lähtien vankilana. Linnoituksen eteläosassa on vartiorakennus.
Aiheesta muualla

Kuvia tai muita tiedostoja aiheesta Kaválan linnoitus Wikimedia Commonsissa
Kaválan linnoituksen muureja ja torni.
Kaválan linnoitusta sisältä.
Tšekin edustajainhuoneen vaalit 1998

Tšekin edustajainhuoneen vaalit 1998 järjestettiin järjestettiin Tšekissä 19. – 20. kesäkuuta 1998. Vaaleissa valittiin kaikki 200 edustajainhuoneen jäsentä nelivuotiskaudelle. Vaalit olivat ennenaikaiset.
Vaalien äänestysprosentti oli 74,03 %. Vaalien jälkeen voittajaksi selviytynyt Tšekin sosiaalidemokraattinen puolue muodosti yksin vähemmistöhallituksen.
Tausta

Václav Klausin johtama Kansalaisdemokraattinen puolue (ODS) oli voittanut vuoden 1996 vaalit niukasti. Sen, sekä kristillisdemokraattien (KDU-ČSL) ja Kansalaisdemokraattisen liiton (ODA) muodostama hallitus kuitenkin kaatui erityisesti ODS:ää ravistelleeseen korruptioskandaaliin jo marraskuussa 1997. Kun samaan aikaan myös pääoppositiopuolue sosiaalidemokratiaatit (ČSSD) kamppaili omien skandaaliensa kanssa, päätyi maan parlamentti sopimaan ennenaikaisista vaaleista. Puolen vuoden maata hallinnutta väliaikaishallitusta johti entinen Tšekin keskuspankin johtaja Josef Tošovský. Sen aikana Tšekin parlamentti hyväksyi maan liittymisen liittyi sotilasliitto Natoon.
Maan poliittinen kenttä koki kaksi suurta muutosta ennen kesäkuussa 1998 järjestettyjä vaaleja. ODS:n korruptioskandaali johti sen hajoamiseen Klausin vastustajien, sekä hänen tukijoidensa välille. Vastustajat perustiivat uuden Vapausliitto (US) -puolueen, joka toimi siirtymäajan yli Tošovskýn hallituksessa. US vaati vaalikampanjoinnissaan perusteellista selvitystä ODS:n talousasioihin.
Toinen suuri muutos oli entisen hallituspuolue ODA:n hajoaminen sen johtohahmojen lähdettyä puolueesta Daniel Kroupaa lukuun ottamatta. Puolue kärsi näkyvistä konflikteistaan gallupeissa, ja se jättäytyi kokonaan pois kesäkuun vaaleista.
Kampanjointi

Tšekin poliittista kenttää ravistelleet korruptioskandaalit olivat pitkään keskiössä myös puolueiden vaalikampanjoinneissa. Erityisesti US vaati ODS:n taloudellisten epäselvyyksien täydellistä perkaamista. Vaikka aluksi ODS kärsi saamastaan huomiosta gallupeissa, nousi sen suosio kevään aikana lähelle viime vaalien lukuja. ODS:n mainehaittaa lievensivät lähes kaikkien merkittävien puolueiden omat korruptioskandaalit, jotka tulivat kansan tietoisuuteen vaalikampanjoinnin aikana. ODS pystyi myös yhdistämään oikeistokonservatiiviset äänestäjät taakseen anti-vasemmistolaisella sekä Klausin persoonaan nojanneella kampanjoinnilla.
Suurin oppositiopuolue sosiaalidemokraatit lähti vaaleihin ODS:n politiikan vastavoimana, ja olikin pitkään hyvin suosittu. Tšekin television maaliskuussa julkaisema uutinen Saksan Bambergissa tapahtuneesta ČSSD:n ja tšekkilläis-sveitsilästen pankkiirien välisestä tapaamisesta, jossa ČSSD lupasi pankkiireille korkeita valtion virkoja vastineeksi kampanjarahoituksesta, johti kuitenkin sen galluplukujen syöksyyn.
Toisin kuin muut suuret puolueet, kommunistit eivät ajautuneet skandaaleihin ennen vaaleja. Sen kampanja keskittyi hallituksen sekä Naton vastustamiseen, mutta puolue ei syrjäytyneestä asemastaan johtuen juurikaan pystynyt kasvattamaan suosiotaan.
Tulokset

| Puolue | Lyhenne | Ääniä | Osuus (%) | Paikkamäärä |
| --- | --- | --- | --- | --- |
| Tšekin sosiaalidemokraattinen puolue | ČSSD | 1 928 660 | 32,31 % | 74 |
| Kansalaisdemokraattinen puolue | ODS | 1 656 011 | 27,74 % | 63 |
| Böömin ja Määrin kommunistinen puolue | KSČM | 658 550 | 11,03 % | 24 |
| Kristillinen ja demokraattinen unioni – Tšekkoslovakian kansanpuolue | KDU-ČSL | 537 013 | 9,00 % | 20 |
| Vapausliitto | US | 513 596 | 8,60 % | 19 |
Lähteet:
Vaalien tulokset olivat asiantuntijoille pitkälti yllätys. Sekä ČSSD, että ODS saivat monta prosenttiyksikköä korkeamman tuloksen kuin mitä gallupien perusteella odotettiin. Syynä tähän pidettiin monen äänestäjän viimehetkeen jätettyä äänestyspäätöstä sekä muun muassa ODS:n vahvaa loppukiriä. Vaalien voittajaksi selvinneen ČSSD:n sanoma, joka oli suunnattu Tšekin kokeman yhteiskunnallisen muutoksen häviäjille puhutteli monen pienpuolueen äänestäjää, jotka siirtyvät sosiaalidemokraattien riveihin.
Hallitusneuvottelut

Puolueiden paikkamäärien tasaisuuden vuoksi oli pian selvää, ettei Tšekkiin pystyttäisi muodostamaan enemmistöhallitusta ensimmäistä kertaa sen historiassa. Niinpä ČSSD:n puheenjohtaja Miloš Zeman solmi yhteistyösopimuksen ODS:n Klausin kanssa, jonka mukaan ODS tukisi ČSSD:n yksipuoluehallitusta vastineeksi muun muassa edustajainhuoneen, sekä senaatin puheenjohtajien paikoista. Puolueet lupasivat olla äänestämättä hallituksen epäluottamuslauseen puolesta, sekä suunnittelivat Tšekin perustuslain muuttamista lähitulevaisuudessa.
Aiheesta muualla

Kuvia tai muita tiedostoja aiheesta Tšekin edustajainhuoneen vaalit 1998 Wikimedia Commonsissa
| n k  Vaalit Tšekissä |
| --- | --- |
Edustajainhuoneen vaalit:  1968  1971  1976  1981  1986  1990  1992  1996  1998  2002  2006  2010  2013  2017  2021    
Presidentinvaalit:  1998  2003  2008  2013  2018  2023 
Europarlamenttivaalit:  2004  2009  2014  2019  2024 
Senaatin vaalit:  1996  1998  2000  2002  2004  2006  2008  2010  2012  2014  2016  2018  2020  2022  2024 
Aluevaalit:  2000  2004  2008  2012  2016  2020  2024
Kalteva torni

| Kalteva torni |
| --- | --- |

Ohjaaja:  Timo Koivusalo
Käsikirjoittaja:  Timo Koivusalo
Tuottaja:  Timo Koivusalo
Säveltäjä:  Timo Koivusalo   Susanna Palin
Kuvaaja:  Pertti Mutanen
Leikkaaja:  Timo Koivusalo   Jyrki Luukko
Pääosat:  Liisa Kuoppamäki Mats Långbacka Risto Salmi Seela Sella Martti Suosalo Siiri Suosalo
Valmistustiedot
Valmistusmaa:  Suomi
Tuotantoyhtiö:  Artista-Filmi
Ensi-ilta:  20. lokakuuta 2006
Kesto:  96 min
Alkuperäiskieli:  suomi
Budjetti:  633 600 €
Aiheesta muualla
Virallinen sivusto
IMDb 
Elonet
Infobox OKNimi-testi OK: 
Kalteva torni on vuonna 2006 ensi-iltansa saanut suomalainen elokuva, jonka on ohjannut ja käsikirjoittanut Timo Koivusalo. Elokuva kertoo Martti Suosalon esittämän mieleltään järkkyneen, skitsofreniaa sairastavan miehen matkasta Suomesta Italiaan.
Seela Sella palkittiin roolistaan parhaan naissivuosan Jussilla vuonna 2007. Lisäksi elokuva oli ehdolla kahdessa muussa kategoriassa: paras miespääosa (Suosalo) ja paras naispääosa (Liisa Kuoppamäki). Elokuva on myös edustanut Suomea saksalaisilla ja venäläisillä elokuvafestivaaleilla.
Tuotanto

Kaltevan tornin käsikirjoitus perustui käsikirjoittaja-ohjaaja Timo Koivusalon omiin kokemuksiin 1980-luvun alusta, jolloin hän työskenteli mielisairaanhoitajana ja kriisipuhelintyöntekijöiden kouluttajana. Elokuvan budjetti oli  645 300 euroa, johon Suomen elokuvasäätiö myönsi 451 710 euron tuotantotuen. Kaltevaa tornia kuvattiin Satakunnan (Pori, Nakkila ja Harjavalta) lisäksi Italiassa Firenzessä, Pisassa ja Venetsiassa. Elokuvan Suomen ensi-ilta oli 20. lokakuuta 2006, mutta sen maailmanensi-ilta oli Oslossa Mielenterveyden maailmanliiton kansainvälisessä konferenssissa 11. lokakuuta 2006. Elokuvalla oli elokuvateattereissa 79 731 katsojaa.
Aiheesta muualla

Arvostelu: Kalteva torni (elitisti.net)
Avenida de los Insurgentes

Kuvaa Avenida de los Insurgentesin varrelta
Avenida de los Insurgentes ("Kapinallisten puistokatu") on Méxicon pisin puistokatu. Se on pituudeltaan 28,8 kilometriä. Katu kulkee kaupungin läpi pohjois-etelä-suunnassa ja sen alkuperä on 1900-luvun alun tiessä Via del Centenario, joka vei kaupungin keskustasta eteläisille esikaupunkialueille.
Presidentti Miguel Alemán Valdésin aikana katu päällystettiin ja sitä levennettiin. Kadun nimi muutettiin myös nykyiseen muotoonsa Meksikon itsenäisyyssodassa taisteilleiden kapinallisten armeijan (Ejército de los Insurgentes) mukaan. Paranenettu katu houkutteli rikkaita kaupunkilaisia, minkä seurauksena kadun varrelle kohosi moderneja asuinalueita.
Katu kulkee viiden Méxicon hallintoalueen läpi. Monet kaupungin tunnuksenomaisista kaupunginosista ovat Avenida de los Insurgentesin varrella, kuten Condesa, Roma, Colonia del Valle, Nápoles, San Ángel ja Jardines del Pedregal.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Avenida de los Insurgentes
Flakstadvågin kappeli

| Flakstadvågin kappeli Flakstadvåg kapell |
| --- | --- |
Sijainti:  Senja, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1925
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Flakstadvågin kappeli (norj. Flakstadvåg kapell) on Senjan kunnassa Norjassa sijaitseva puinen pitkäkirkko vuodelta 1925.
Aiheesta muualla

Kuvia tai muita tiedostoja aiheesta Flakstadvågin kappeli Wikimedia Commonsissa
Gerákin linna

| Gerákin linna> Κάστρο Γερακίου |
| --- | --- |
 Gerákin linna.
Sijainti:  Geráki, Evrótas, Lakonia, Peloponnesos, Kreikka
Koordinaatit:  36°59′38″N, 22°43′34″E
Rakennustyyppi:  linna
Valmistumisvuosi:  n. 1209–1250
 
Lisää rakennusartikkeleitaArkkitehtuurin teemasivulla
Gerákin linna (kreik. Κάστρο Γερακίου, Kástro Gerakíou) on keskiaikainen linna Lakoniassa Kreikassa. Sen rauniot sijaitsevat kukkulalla noin kaksi kilometriä itään Gerákin kylästä.
Historia

Gerákin linna rakennettiin frankkivallan aikana joskus vuosien 1209–1250 välillä. Sen rakennuttaja oli Guy de Nivelet tai hänen poikansa Jean de Nivelet, ja se toimi heidän hallitsemansa Akhaian ruhtinaskuntaan kuuluneen Gerákin paronikunnan keskuksena. Frankit joutuivat luovuttamaan linnan Bysantille vuonna 1262. Tämän jälkeen se kuului bysanttilaiselle Morean despotaatille. Osmanit saivat linnan haltuunsa vuonna 1460, samaan aikaan kuin suurimman osan muusta Lakoniasta. Venetsialaiset saivat linnan haltuunsa vuosiksi 1463–1468, mutta tämän jälkeen se palasi turkkilaisille.
Linnan ympärille kehittyi asutus, joka oli nykyisen Gerákin seudun asutuskeskus keskiajalla. Se korvasi antiikin aikaisesta Geronthrain kaupungista periytyneen akropoliin, joka sijaitsee nykyisessä Gerákin kylässä.
Linnan ja linnoituskaupungin lopusta on ristiriitaista tietoa: toisten tietojen mukaan linna olisi hylätty jo 1400-luvulla tai viimeistään 1500-luvulla. Toisten tietojen mukaan se olisi hylätty vasta 1700-luvun lopulla, ja ollut tätä ennen 1600-luvun lopulta vuoteen 1715 toisen kerran venetsialaisten hallussa, kunnes palasi turkkilaisille. Linnan hylkäämisen jälkeen asutus palasi antiikin aikaiselle paikalle, mihin syntyi nykyinen Gerákin kylä.
Linnan ja sen muiden rakennusten, kuten kirkkojen, raunioita on kunnostettu.
Rakennukset

Gerákin linna sijaitsee Párnonas-vuoreen liittyvällä kukkulalla, joka tunnetaan nimellä Palaiókastro (Παλαιόκαστρο, ”Vanha linna”). Sen korkeus on noin 400 metriä merenpinnasta laskettuna ja noin 100 metriä ympäristöstään laskettuna. Linna on kukkulan pohjoisemmalla huipulla. Alempi linnoituskaupunki levittäytyy kukkulan rinteeseen. Asutuksen jäänteitä on myös kukkulan eteläisemmällä huipulla, joka yhdistyy pohjoisempaan huippuun kukkulanharjanteen välityksellä.
Linnasta on säilynyt sen muurien ja tornien raunioita. Lisäksi linnoituskukkulalla on asutuksen muiden rakennusten raunioita. Kukkulalla, yhtä lailla linnan sisällä kuin kukkulan rinteessä, sanotaan olevan noin 30 kirkkoa tai kirkonrauniota. Niihin lukeutuvat muun muassa:
Pyhän Athanasioksen kirkko (Ágios Athanásios)
Pyhän Georgioksen kirkko (Ágios Geórgios)
Pyhän Johannes Khrysostomoksen kirkko (Ágios Ioánnis o Chrysóstomos)
Pyhän Nikolaoksen kirkko (Ágios Nikólaos)
Pyhän Paraskevan kirkko (Agía Paraskeví)
Pyhän Sozonin kirkko (Ágios Sozón(tas))
Pyhien Theodorosten kirkko (Ágioi Theódoroi)
Neitsyt Marian ilmestyksen kirkko (Evangelístria)
Neitsyt Marian kirkko (Panagía i Eleoúsa) eli Elävöittävän lähteen kirkko (Zoodóchos Pigí)
”Taemmat kirkot” (”Péra Ekklisíes ”)
Arkkienkelten kirkko (Taxiárches)
Kristuksen kasteen kirkko (Theofánia)
Profeetta Elian kirkko (Profítis Ilías)
Aiheesta muualla

Kuvia tai muita tiedostoja aiheesta Gerákin linna Wikimedia Commonsissa
Yksi linnan torneista.
Linnan portti.
Pyhän Paraskevan (Agía Paraskeví) kirkko.
Lysbotnin kappeli

| Lysbotnin kappeli Lysbotn kapell |
| --- | --- |
 Kirkko vuonna 2008.
Sijainti:  Senja, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1970
Suunnittelija:  Gaute Baalsrud
Materiaali:  puu
Istumapaikkoja:  120
Lisää rakennusartikkeleitaArkkitehtuurin teemasivulla
Lysbotnin kappeli (norj. Lysbotn kapell) on Senjan kunnassa Norjassa sijaitseva puinen pitkäkirkko vuodelta 1970.
Aiheesta muualla

Kuvia tai muita tiedostoja aiheesta Lysbotnin kappeli Wikimedia Commonsissa
Schroeder

| Schroeder |
| --- | --- |
Päämaja:   Yhdysvallat
Tunnetuimmat kuljettajat:  Bobby Ball Jimmy Bryan Duke Dinsmore Len Duncan George Fonder Andy Linden Bob Scott Keith Andrews
Moottorit:  Offenhauser
Saavutukset Formula 1:n MM-sarjassa
Ensimmäinen kilpailu:  Indianapolis 500 1951
Kilpailuja:  4
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Indianapolis 500 1955
Schroeder oli yhdysvaltalainen kilpa-autojen valmistaja, joka osallistui Formula 1:n Indianapolis 500 -osakilpailuun 1951, 1953, 1954 ja 1955. Tallin paras sijoitus oli Bobby Ballin 1951 ajama viides sija, josta hän sai 2 MM-pistettä (tallien/valmistajien mestaruuspisteet jaettiin Formula 1-sarjassa vasta kaudesta 1958 alkaen). Muissa kisoissa talli jäi pistesijojen ulkopuolelle.
Keisarillinen krypta

Wienin Kapusiinikirkko, jossa keisarillinen krypta sijaitsee.
Pohjapiirros:

A. Perustajien holvi

B. Lasten kolumbaario

C. Leopold holvi

D. Kaarle holvi

E. Maria Teresia holvi

F. Frans holvi

G. Ferdinand holvi

H. Uusi holvi

I. Frans Joosef holvi

J. Kryptakappeli

K. Toscanan holvi
Keisarillinen krypta (saks. Kaisergruft tai Kapuzinergruft) on Kapusiinikirkossa ja -luostarissa Wienissä Itävallassa sijaitseva hautakammio.
Kirkko rakennettiin vuosina 1622–1632 ja vuodesta 1618 lähtien se on ollut Habsburg suvun jäsenten pääasiallinen hautapaikka. Kryptaan on haudattu 150 Habsburg suvun jäsentä, joista 12 on keisareita ja 22 keisarinnoja ja kuningatarta.
Keisarit

Keisari Matias
Keisari Ferdinand III
Keisari Leopold I
Keisari Joosef I
Keisari Kaarle VI
Keisari Frans I Stefan, Maria Teresian puoliso
Keisari Joosef II
Keisari Leopold II
Keisari Frans II
Itävallan keisari Ferdinand I
Keisari Maksimilian I, Meksikon keisari
Itävallan keisari Frans Joosef I
Keisarinnat

Anna Tirolilainen (1585–1618), keisari Matiaksen puoliso
Maria Anna, keisari Ferdinand III:n 1. puoliso
Eleonora Magdalena Gonzaga (1630–1686), keisari Ferdinand III:n 3. puoliso
Maria Leopoldine, keisari Ferdinand III:n 2. puoliso
Margareeta Teresia, keisari Leopold I:n 1. puoliso
Eleonoora Magdalena (1655–1720), keisari Leopold I:n 3. puoliso
Claudia Felicitas (1653–1676), keisari Leopold I:n 2. puoliso
Elisabet Kristiina, keisari Kaarle VI:n puoliso
Maria Teresia
Maria Josefina (1739–1767), keisari Joosef II:n 2. puoliso
Isabella Maria (1741–1763), keisari Joosef II:n 1. puoliso
Elisabet Vilhelmine (1767–1790), keisari Frans II:n 1. puoliso
Maria Teresa, keisari Frans II:n 2. puoliso
Maria Ludovika (1787–1816), keisari Frans II:n 3. puoliso
Karoline Augusta (1792–1873), keisari Frans II:n 4. puoliso
Arkkiherttuatar Marie Louise, Ranskan keisarinna
Maria Anna, Itävallan keisari Ferdinand I:n puoliso
Elisabet, Itävallan keisari Frans Joosef I:n puoliso
Zita, Itävallan keisari Kaarle I:n puoliso
Viimeisimmät kryptaan haudatut ovat arkkiherttua Otto (1912–2011), Itävallan keisari Kaarle I:n vanhin poika ja kruununperijä, joka luopui vaateestaan vuonna 1961 ja jonka vuonna 1979 saksalaiset äänestäjät valitsivat Euroopan parlamentin jäseneksi, jossa hän toimi useiden uudelleenvalintojen jälkeen pidempään kuin kukaan muu jäsen sekä puoliso arkkiherttuatar Regina (1925–2010). Hautapaikka on varattu arkkiherttuatar, prinsessa Yolande Marie Jeanne Charlotte de Lignelle (1923–2023), arkkiherttua Carl Ludvigin (1918–2007), Kaarle I:n ja keisarinna Zitan neljänneksi vanhimman pojan puolisolle.
Vuodesta 1971 lähtien suvun jäsenet, kuten Kaarle I:n ja keisarinna Zitan nuorin poika arkkiherttua Rudolf (1919–2010) on enimmäkseen haudattu Sveitsin Murissa sijaitsevan benediktiiniläisluostarin Loretto-kappelin kryptaan, jonka kreivi Radebot von Habsburg perusti vuonna 1027.
Fjordgårdin kappeli

| Fjordgårdin kappeli Fjordgård kapell |
| --- | --- |
 Kirkko vuonna 2008.
Sijainti:  Senja, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1976
Materiaali:  puu
Istumapaikkoja:  110
Lisää rakennusartikkeleitaArkkitehtuurin teemasivulla
Fjordgårdin kappeli (norj. Fjordgård kapell) on Senjan kunnassa Norjassa sijaitseva puinen pitkäkirkko vuodelta 1976.
Aiheesta muualla

Kuvia tai muita tiedostoja aiheesta Fjordgårdin kappeli Wikimedia Commonsissa
Mörarp

| Mörarp |
| --- | --- |
 Mörarpin kirkko
 Mörarp
 Koordinaatit: 56°03′27″N, 12°52′39″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Helsingborg
Väkiluku (2021):  1 946
Mörarp on taajama Helsingborgin kunnassa Skånen läänissä samannimisessä historiallisessa maakunnassa Ruotsissa. Taajamassa oli 1 946 asukasta vuonna 2021.
Aiheesta muualla

Kuvia tai muita tiedostoja aiheesta Mörarp Wikimedia Commonsissa
Kulkuri ja joutsen (elokuva)

| Kulkuri ja Joutsen |
| --- | --- |
 Elokuvan juliste
Ohjaaja:  Timo Koivusalo
Käsikirjoittaja:  Timo Koivusalo Juha Numminen
Tuottaja:  Timo Koivusalo
Säveltäjä:  Timo Koivusalo   Jaakko Salo
Kuvaaja:  Timo Heinänen
Leikkaaja:  Timo Koivusalo
Lavastaja:  Arto Asunmaa
Pääosat:  Tapio Liinoja   Martti Suosalo   Heikki Nousiainen   Pertti Koivula
Valmistustiedot
Valmistusmaa:  Suomi
Tuotantoyhtiö:  Artista Filmi
Ensi-ilta:  19. helmikuuta 1999
Kesto:  117 min
Alkuperäiskieli:  suomi
Budjetti:  4 831 427 mk
Katsojat:  232 100 (teatterilevityksessä)
Aiheesta muualla
IMDb 
Elonet
Infobox OKNimi-testi OK: 
Kulkuri ja joutsen on vuonna 1999 ensi-iltansa saanut Timo Koivusalon ohjaama elokuva. Käsikirjoituksen hän laati yhdessä Juha Nummisen kanssa.
Elokuva on episodimainen kertomus Tapio Rautavaaran ja Reino Helismaan kiertue-elämästä 1949–1965. Se perustuu Koivusalon lähes viisi vuotta kestäneeseen tutkimustyöhön, jonka aikana hän paneutui näiden kansanviihdyttäjien elämään ja uraan. Hän sai myös sekä Helismaan että Rautavaaran perikuntien täyden tuen hankkeelleen.lähde tarkemmin?
Elokuva on esitetty televisiossa Yle Teemalla ja useita kertoja Yle TV2 -kanavalla.